Knut Kjeldstadli

**Knut Kjeldstadli** (1948–2025) var en norsk historiker og SV-politiker. Han var professor i historie ved Universitetet i Oslo fra 1996 til 2018 og professor II ved Universitetet i Bergen fra 1992 til 1996. Han var spesialist på norsk historie i første halvdel av 1900-tallet, og han publiserte særlig innen sosialhistorie, arbeiderhistorie, arbeiderbevegelsens historie samt byhistorie. 

Han forsvarte i 1989 doktorgraden på en avhandling om arbeiderorganisering på Christiania Spigerverk og Kværner Brug. Han skrev bindet om perioden 1900 til 1948 i bokverket om Oslo bys historie (1990) og bindet om 1905-1935 i ''Aschehougs Norgeshistorie'' (1994).  

Kjeldstadli var medredaktør for større historieverk som Aschehougs Norgeshistorie (utgitt fra 1994 til 1998) og trebindsverket ''Norsk innvandringhistorie'' som utkom i 2003. Bokverket Norsk innvandringhistorie mottok Brageprisen i sakprosa-klassen. 

I 1992 utga han innføringsbok for universitetsstudenter i historiefagets metode, faghistorie og didaktikk, *Fortida er ikke hva den engang var*, som ble utgitt i 2. utgave i 1999. 

Kjeldstadlis bok *Akademisk kapitalisme* (2010) er en kritikk av det han mener er markedsstyring og byråkratisering av universitetene. 

## Politisk virke
Politisk var Knut Kjeldstadli tilknyttet venstresiden i SV. Han var medlem av SVs etniske likestillingsutvalg. Kjeldstadli var også engasjert i globaliseringsmotstand og i ATTAC.

## Familie
Knut var sønn av historiker Sverre Kjeldstadli (1916–1961), barnebarn til fagforeningsmann Lars Kjeldstadli (1870–1934), barnebarn til redaktør Daniel Grini på morssiden og barnebarn til politikeren Sigvart Grini.

## Bibliografi

* 1973: *Det Norske Arbeiderpartiet: fra folkebevegelse til statsstøtte*
* 1978: *«Arbeider, bonde, våre hære...» – Arbeiderpartiet og bøndene 1930-1939*
* 1989: *Jerntid. Fabrikksystem og arbeidere ved Christiania Spigerverk og Kværner Brug fra om lag 1890 til 1940* Doktorgradsavhandling
* 1990: ''Den delte byen: fra 1900 til 1948'' bind 4 i Oslo bys historie ISBN 82-02-09145-4
* 1992: ''Fortida er ikke hva den en gang var: en innføring i historiefaget'' 2. utgave 1999 ISBN 82-00-12924-1
* 1994: ''Et splittet samfunn: 1905-35''* bind 10 i [[Aschehougs Norgeshistorie]] ISBN 82-03-22023-1 *
* 1995: *Oslo – spenningenes by – oslohistorie* (sammen med Jan Eivind Myhre)
* 2004: *Norsk innvandringshistorie* (red.)
* 2008: *A History of Immigration. The Case of Norway 900-2000* (sammen med Grete Brochmann) engelsk sammenfatning av *Norsk innvandringshistorie*
* 2008: *Sammensatte samfunn. Innvandring og inkludering*
* 2010: *Akademisk kapitalisme* ISBN 978-82-8226-017-6
* 2010: *Mine fire besteforeldre. En familiefortelling om framveksten av det moderne Norge* ISBN 978-82-530-3342-6
* 2010: Kapittel *Kollektive bevegelser* i Idar Helle, Jardar Sørvoll og Knut Kjeldstadli (red.) *Historier om motstand: kollektive bevegelser i det 20. århundret* ISBN 978-82-7935-304-1
* 2014: *Innvandringen til Norge: 900-2010*, sammen med Grete Brochmann Pax 2014 ISBN 9788253035932

### Vitenskapelige artikler
* *Historisk antropologi Historisk tidsskrift 1989 68: 50-65*
* *Struktur, norm og interesse – om historikernes behov for handlingsteori Historisk tidsskrift 1991 70: 50-61*
* *Verken relativisme eller absolutisme, men et relasjonelt standpunkt Historisk tidsskrift 1993 72: 517-521*
* *I hvilken forstand kan vi snakke om sannhet i historie? Historisk tidsskrift 1999 78: 375*
* *Francis Sejersted: Sosialdemokratiets tidsalder. Norge og Sverige i det 20. århundre* Historisk tidsskrift 2006 85: 701
* *Å evaluere evaluatørene. Om: Norges forskningsråds Evaluering av norsk historiefaglig forskning* 2009-1 88:

## Referanser


## Eksterne lenker
* 
*